AFGØRELSE TRUFFET AF DET BLANDEDE EØS-UDVALG

Nr. 121/98

af 18. december 1998

om ændring af bilag XIII (Transport) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt aftalen, særlig artikel 98, og

ud fra følgende betragtninger:

Bilag XIII til aftalen blev ændret ved afgørelse nr. 112/98 truffet af Det Blandede EØS-Udvalg den 27. november 1998(1);

Rådets forordning (EF) nr. 11/98 af 11. december 1997 om ændring af forordning (EØF) nr. 684/92 om fælles regler for international personbefordring med bus(2) bør indarbejdes i aftalen;

Rådets forordning (EØF) nr. 2454/92 af 23. juli 1992 om betingelserne for transportvirksomheders adgang til at udføre personbefordring ad landevej i en medlemsstat, hvor de ikke er hjemmehørende(3) blev erklæret ugyldig af De Europæiske Fællesskabers Domstol;

Rådets forordning (EF) nr. 12/98 af 11. december 1997 om betingelserne for transportvirksomheders adgang til at udføre personbefordring ad vej i en medlemsstat, hvor de ikke er hjemmehørende(4) bør indarbejdes i aftalen;

virkningerne af forordning (EØF) nr. 2454/92 vil bestå indtil Rådets forordning (EF) nr. 12/98 er fuldstændig gennemført -

TRUFFET FØLGENDE AFGØRELSE:

Artikel 1

Punkt 32 (Rådets forordning (EØF) nr. 684/92) i bilag XIII til aftalen ændres således:

1) Følgende indsættes før tilpasningen: ", ændret ved:

- 398 R 0011: Rådets forordning (EF) nr. 11/98 af 11. december 1997 (EFT L 4 af 8.1.1998, s. 1)."

2) Teksten til tilpasning (b) affattes således: "Artikel 1, stk. 3, finder ikke anvendelse."

3) Følgende indsættes efter tilpasning (b): "(c) EFTA-staterne anerkender de EF-tilladelser, der er udstedt af EF-medlemsstaterne i henhold til forordningen. Med henblik på denne anerkendelse erstattes henvisninger til 'medlemsstat(er)' med 'EF-medlemsstat(er), Island, Liechtenstein og/eller Norge' i bestemmelserne om EF-tilladelser i bilaget til forordningen

(d) Fællesskabet og EF-medlemsstaterne anerkender de dokumenter, der er udstedt af Island, Liechtenstein og Norge i henhold til forordningen som tilpasset i tillæg 4 til dette bilag

(e) dokumenter udstedt af Island, Liechtenstein og Norge skal være i overensstemmelse med modellen i tillæg 4 til dette bilag."

Artikel 2

Tillægget til bilaget til denne afgørelse erstatter tillæg 4 til bilag XIII til aftalen.

Artikel 3

Følgende punkt indsættes efter punkt 33a (Rådets forordning (EØF) nr. 2454/92) i bilag XIII til aftalen: "33b. 398 R 0012: Rådets forordning (EF) nr. 12/98 af 11. december 1997 om betingelserne for transportvirksomheders adgang til at udføre personbefordring ad vej i en medlemsstat, hvor de ikke er hjemmehørende (EFT L 4 af 8.1.1998, s. 10).

Med henblik på anvendelsen af aftalen gælder bestemmelserne i forordningen med følgende tilpasning:

(a) Artikel 4, stk. 1, litra e), affattes således: 'Merværdiafgift (MOMS) eller omsætningsafgift på transporttjenester;'

(b) i de i artikel 9 nævnte tilfælde

- hvad angår EFTA-staterne erstattes 'Kommissionen' med 'EFTA-Tilsynsmyndigheden' og 'Rådet' med 'EFTA-staternes Stående Udvalg';

- hvis EF-Kommissionen modtager en anmodning fra en EF-medlemsstat eller EFTA-Tilsynsmyndigheden fra en EFTA-stat om at iværksætte beskyttelsesforanstaltninger, underrettes Det Blandede EØS-Udvalg omgående herom og får forelagt alle relevante oplysninger.

Efter anmodning fra en af de kontraherende parter indledes der konsultationer i Det Blandede EØS-Udvalg. Der kan ligeledes anmodes om sådanne konsultationer ved forlængelse af beskyttelsesforanstaltningerne.

Når EF-Kommissionen eller EFTA-Tilsynsmyndigheden har truffet afgørelse, underrettes Det Blandede EØS-Udvalg straks om, hvilke foranstaltninger der er truffet.

Hvis en af de kontraherende parter mener, at beskyttelsesforanstaltningerne giver anledning til uligevægt mellem de kontraherende parters rettigheder og forpligtelser, finder artikel 114 i aftalen tilsvarende anvendelse."

Artikel 4

Teksten til punkt 33a (Rådets forordning (EØF) nr. 2454/92) i bilag XIII til aftalen udgår med virkning fra den 1. januar 2000.

Artikel 5

Teksterne til forordning (EF) nr. 11/98 og (EF) nr. 12/98 på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 6

Denne afgørelse træder i kraft den 19. december 1998, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.

Artikel 7

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 18. december 1998.

På Det Blandede EØS-udvalgs vegne

N. v. LIECHTENSTEIN

Formand

(1) EFT L 277 af 28.10.1999, s. 49.

(2) EFT L 4 af 8.1.1998, s. 1.

(3) EFT L 251 af 29.8.1992, s. 1.

(4) EFT L 4 af 8.1.1998, s. 10.

BILAG

til afgørelse nr. 121/98 truffet af Det Blandede EØS-Udvalg

"TILLÆG 4

TILLADELSE JF. BILAGET TIL RÅDETS FORORDNING (EF) Nr. 11/98, TILPASSET MED HENBLIK PÅ ANVENDELSEN AF EØS-AFTALEN

(se tilpasning (e) i punkt 32 i bilag XIII til aftalen)

>PIC FILE= "L_1999297DA.005301.EPS">

>PIC FILE= "L_1999297DA.005401.EPS">

>PIC FILE= "L_1999297DA.005501.EPS">"